  Анжелика Тихонова корреспондент Дэбесысь политехникумлэн инъетаз Шахматэн шудыны дышетсконъя но спортъя нырысетӥ ресурсной центрлэсь филиалзэ усьтӥзы. Со сярысь элькун тӧролэн но кивалтэтлэн пресс-службазы ивортэ. Центрлэн валтӥсь ужпумез - школаосын шахматъя урокъёс нуыны дышетӥсьёсты дасян но тренеръёслэсь но арбитръёслэсь квалификацизэс будэтон. Дэбес политехникумез ресурсной центрлы инъетэн юнме ӧз быръе. Со элькунамы одӥг гинэ дышетскон ужъюрт луэ, кудаз шахматъя дышетӥсьёсты дасяло. Азьланяз татын ӧжытсэ 42 дышетӥсьёсты дасялозы, соос школаосын кылдытӥськись «Точка роста» центръёсын ужалозы. Гроссмейстеръёсты дасяны ужпуммы ӧвӧл. Удмуртиын кылдытӥськись ресурсной центръёслэн валтӥсь ужпумзы – тросгес но тросгес пиналъёс шахматэн мед вырозы шуыса. Шахмат спортэн кӧня ке сюрс пиналъёс вырыны кутскизы ке, соос пӧлын одно ик вылӥ быгатонлыко спортсменъёс сюрозы Михаил Хомич, Удмуртиысь кивалтэтлэн тӧроезлэн воштӥсезШахматэз азинтонъя нырысетӥез ресурсной центр туэ 1-тӥ куарусёнысен ужаны кутскоз. Нош 2-тӥ коньывуонэ сыӵе ик центр Ижкарын усьтозы. Кыксэ но центръёсты азинтон программаос 2024-тӥ арозь гожтэмын. Пусъём, Удмуртия Россиын кыкетӥез улосвыл, кытын Шахматъя ресурсной центр усьтӥзы. Нырысетӥез Псков улосвылысь Опочка карын ужа.  Тодэ вайытом, туэ толшоре Дэбесын Гуртъёсын улӥсь дышетскисьёс пӧлын шахматэн ӝог но блиц амалъёсын шудонъя Нырысетӥ огъяросси ӵошатсконъёс ортчизы. Тегъёс: Спорт Дышетон Дэбес нылпиос Удмуртия 100ар шахмат  